Foto: Toshkent shahar IIBB Toshkent shahar IIBB juda ko‘p miqdorda tovlamachilikda gumonlanayotgan jinoiy guruh a’zolari haqida xabar berdi. Ma’lum qilinishicha, poytaxt IIBB huzuridagi Tergov boshqarmasi tomonidan Jinoyat kodeksining 165-moddasi (tovlamachilik) bilan tergov qilinayotgan jinoyat ishi doirasida quyidagi shaxslar jinoyat sodir etganlikda gumonlanib ushlandi. 1976 yilda tug‘ilgan Xayrulla Yuldashev (Jinoyat kodeksining 165-moddasi 3-qismi — juda ko‘p miqdorda tovlamachilik);   1987 yilda tug‘ilgan Ulug‘bek Mirzahmedov (Jinoyat kodeksining 165-moddasi 3-qismi — juda ko‘p miqdorda tovlamachilik). Gumon qilinuvchilarga nisbatan qamoqqa olish tarzidagi ehtiyot chorasi qo‘llangan. Shuningdek, mazkur jinoyat ishi doirasida tergovdan qochib yashiringan 1981 yilda tug‘ilgan Rovshan Badalbayev (Jinoyat kodeksining 165-moddasi 3-qismi — juda ko‘p miqdorda tovlamachilik) qidirilmoqda. Unga nisbatan sirtdan qamoqqa olish tarzidagi ehtiyot chorasi qo‘llangan. Tergov davom etmoqda.